Den katolske kirke i Israel

Den katolske kirke i Israel (inkludert de palestinske territoriene) utgjør med ca. 1 % en minoritet av befolkningen. Katolisismen er representert ved den melkittisk- (83 000 medlemmer), den romersk- (75 000), den maronittisk- (7500), den syrisk- (1550), den armensk- (800) og den kaldeisk-katolske kirke (få?). De fleste katolikker i Israel er etniske arabere.

Struktur 
Den katolske kirke i Israel omfatter totalt åtte jurisdiksjoner (eparkier o.l.), fordelt over seks særkirker. Samtlige jurisdiksjoner er eksempte, dvs. er direkte underlagt sine respektive patriarker. I den følgende oversikten er erkeeparkier fremhevet i kursiv.

 Den romersk-katolske kirke (underlagt paven)
 PATRIARKATET JERUSALEM
 Den melkittisk-katolske kirke (underlagt den melkittiske patriark av Antiokia i Syria)
 PATRIARKATET JERUSALEM
 erkeeparkiet Akka
 Den maronittisk-katolske kirke (underlagt den maronittiske patriark av Antiokia i Libanon)
 erkeeparkiet Haifa og Det hellige land
 eksarkatet Jerusalem og Palestina
 Den syrisk-katolske kirke (underlagt den syrisk-katolske patriark av Antiokia i Libanon)
 eksarkatet Jerusalem
 Den armensk-katolske kirke (underlagt den armensk-katolske patriark av Kilikia i Libanon)
 eksarkatet Jerusalem og Amman
 Den kaldeisk-katolske kirke (underlagt den kaldeisk-katolske patriark av Babylon i Irak)
 eksarkatet Jerusalem

Patriarker 
Én katolsk patriark har sitt sete i Israel, nemlig den latinske patriark av Jerusalem, for tiden Fouad Twal (siden 2008). I tillegg bærer den melkittiske patriark av Antiokia (med sete i Damaskus) tittelen patriark av Jerusalem som en ren æresbetegnelse.

Historie 
Som Jesu hjemland har Israel og Palestina stor betydning for de kristne kirkene, inkludert den katolske. Området utgjorde oldkirkens patriarkat Jerusalem. De islamske erobringene og det store skisma mellom den ortodokse og den katolske kirke førte imidlertid til at paven mistet sin innflytelse over området. De 16 titulære bispesetene i dagens Israel og Palestina vitner om bispedømmene som regnes som å ha gått tapt.

Til tross for opprettelsen av det latinske patriarkatet Jerusalem under korstogene fikk ikke den katolske kirke varig innpass i Israel før 1753, da den melkittisk-katolske kirke opprettet eparkiet Akka. Etter å ha vært et rent titulært patriarkat, ble det latinske patriarkatet gjenopprettet i 1847. Dermed var også den romersk-katolske representert i landet. De resterende jurisdiksjonene ble ikke opprettet før på 1990-tallet.

Se også 
 Religion i Israel

Eksterne lenker 
 «Giga-Catholic Information» (engelsk) om
 Israel og
 de palestinske territoriene
 Hjemmesiden til det latinske patriarkat i Jerusalem (arabisk, fransk, italiensk, engelsk)

Israel
Katolske kirke